इंडिया न्यूज, Haryana News: हरियाणा की दो सीटों पर निर्दलीय उम्मीदवार कार्तिकेय शर्मा की दावेदारी ने आखिर चुनाव में रोचक मुकाबला पैदा कर दिया है। बता दें कि दिल्ली में हरियाणा कांग्रेस के विधायक पहुंच चुके हैं, लेकिन कुलदीप बिश्नोई मीटिंग में नहीं पहुंचे। कांग्रेस विधायक दल की बैठक केसी वेणुगोपाल लेंगे। बता दें कि हरियाणा की दो राज्यसभा सीटों पर नामांकन दाखिल किए जा चुके हैं। बात करें भाजपा की तो यहां से कृष्ण लाल पंवार, कांग्रेस के अजय माकन और निर्दलीय उम्मीदवार के तौर पर कार्तिकेय शर्मा चुनाव मैदान में ताल ठोकी है।
जजपा के सभी विधायकों का कार्तिकेय शर्मा को समर्थन
जानकारी दे दें कि कार्तिकेय को जजपा के 10 विधायकों और निर्दलीय उम्मीदवारों का समर्थन प्राप्त है। इसके बारे में खुलासा जजपा के राष्ट्रीय अध्यक्ष अजय चौटाला सिरसा में कर चुके हैं। कार्तिकेय शर्मा पूर्व मंत्री विनोद शर्मा के बेटे और पूर्व विधानसभा अध्यक्ष एवं कांग्रेसी नेता कुलदीप शर्मा के दामाद हैं। उनके इस चुनाव में आने से राजनीतिक मुकाबला काफी रोचक हो गया है। पहले उम्मीदवार को जीत के लिए 31 वोट, दूसरी सीट के लिए 30 वोट चाहि। भाजपा के पास अभी 40, जजपा के पास 10, कांग्रेस के पास 31, इनेलो 1, हलोपा 1 और 7 निर्दलीय विधायक हैं।
इन सीटों के लिए होगा मतदान
हरियाणा-पंजाब सहित 15 राज्यों में 57 राज्यसभा सीटों के लिए 10 जून को मतदान होगा। उत्तर प्रदेश में सबसे ज्यादा 11 सीटों के लिए वोटिंग होगी। अन्य 12 राज्यों में आंध्र प्रदेश, तेलंगाना, ओडिशा, मध्य प्रदेश, छत्तीसगढ़, महाराष्ट्र, तमिलनाडु, कर्नाटक, राजस्थान, उत्तराखंड, बिहार, और झारखंड शामिल हैं।
हरियाणा में विधानसभा की 90 सीटें
90 सदस्यों वाली हरियाणा विधानसभा में राज्यसभा की पहली सीट जीतने के लिए भाजपा को 31 विधायकों की जरूरत होगी। पार्टी के खुद के 40 विधायक हैं। इसलिए कृष्ण लाल पंवार को किसी तरह का जोखिम अजय माकन की जीत सुनिश्चित करने के बाद कांग्रेस को 30 विधायक चाहिएं। पार्टी के पास 31 विधायक हैं। आदमपुर विधायक कुलदीप बिश्नोई लंबे से पार्टी से खफा चल रहे हैं जो कि कांग्रेस के लिए चिंता का विषय बना हुआ है। जजपा के 10 और 7 निर्दलीय विधायक हैं। ऐलनाबाद से इनेलो के अभय सिंह चौटाला और सिरसा से गोपाल कांडा विधायक हैं। कार्तिकेय शर्मा के चुनाव में उतरने के बाद कांग्रेस बैकफुट पर नजर आ रही है। जजपा द्वारा उनको समर्थन दिए जाने से कांग्रेस को बड़ा झटका लगा है।
यह भी पढ़ें: राज्यसभा चुनाव में कार्तिकेय शर्मा की एंट्री से रोचक हुआ मुकाबला
awa_Deva awa_Deva awa_Deva hin_Deva awa_Deva awa_Deva awa_Deva hin_Deva